Csudafilm
Nikoszt, a görög-magyar hajléktalant két öltönyös ébresztgeti a Baross téri aluljáróban. Némi vonakodás után repülõre száll, hogy elfoglalja örökségét, a krétai luxusszállodát. Pedig Nikosz csak boldogan élne, míg meg nem halna...
rendezõ: Ragályi Elemér
forgatókönyvíró: Ragályi Elemér, Kern András
operatõr: Ragályi Elemér
zene: Rakonczai Viktor
producer: Kálomista Gábor
vágó: Losonci Teri
szereplõ(k):
Kern András (Nikos)
Rudolf Péter (Kosztasz)
Katerina Didaszkalu (Eleni)
Badár Sándor (Kertai Bandi)
Reviczky Gábor (Keke)
Kovács Lajos (Mérnök úr)
Soós Edit (Vodkás Böbe)
Derzsi János (Hozsó)
Cserna Antal (Antik Józsi)
Jordán Tamás (Dr. Bilkei)
Kõmíves Sándor
Nagy Mari
Gordon Zsuzsa
Szarvas József
Szõke András

Egyszer volt, hol nem volt egy ember, bizonyos Nikos a Baross téri aluljáró egy zugában. Itt talál rá két görög hagyatéki ügyvéd öltönyös-táskásan, és velük együtt a CSODA.
Vagyis valami Nikos-i szemmel elképzelhetetlen örökség: igazi luxus szálloda egy félszigetnyi területen; egy görög rokon végrendelkezésének köszönhetõen. Elõször nem is érti, aztán meg ugyan érti, de nem hiszi. Megijed tõle, majd elmúlik félelme, csak mégse akarja elhinni.
Repülõre ül hát, hogy Krétán átvegye örökségét, a Capsis szállodát. És persze azért is, hogy mindig azt csinálja, amit neki nem kellene csinálni: fûnyírók közt aludni, hajszál híján felgyújtani a nagy múltú szállodát, reflexszerûen üres üvegeket szedegetni a tengerparton...
Olyan mohón tömni magába a leszedett tányérok maradékát, mint rég a pizzeriák hátsó ajtóinál mínusz 20 fokban. Hiába, olyan szabad ember ma is, mint volt hajdanán. "Legfeljebb felébredek..." - gondolja magában. És hogy mi szakad a nyakába?
Lássuk csak: egy magyarul furán-viccesen beszélõ görög ügyvéd; egy katonás igazgatónõ, kinek érzõ szívét kemény páncél borítja; egy charter-nyi fékezhetetlen jókedvû hajléktalan Budapestrõl, hogy a fél évszázados szálloda se maradjon a régi; egy fiatal zongorista; pénzéhes nagynéni és volt feleség; egész népes, örökségvadász rokonság határon innen és túl, a kapzsiságról szóló mesék minden jellemzõjével. És hogy mi lesz ezután?
Nikos térül-fordul, hófehér ing rajta és vasalt nadrág. De nem az örökség a CSODA, mely õt kézen fogta, hanem hogy tud ismét szeretni... ahogy a mesékben: "Boldogan éltek, míg meg nem haltak" www.port.hu
mozinet.hu - Scottie
"A kétségkívül elsõrangú fényképezés mellett a produkciót a színészi játék menthetné meg, ám ennek érdekében kizárólag csak a hagyatéki ügyvédet alakító Rudolf Péter és néha Kern jellemzõen vitriolos játéka tesz valamit – a nagynevû mellékszereplõk unalmas, legfeljebb közepes alakítást nyújtanak. A Csudafilm a sorozattermelés, a filmes favágás kiváló példája: a direktor a színészválasztás esetében is a biztonságos, jól kitaposott ösvényt választotta, a megszokott neveket tekintve a siker zálogának. Ragályi érezhetõen rutinból, a hosszú évek során operatõrként ellesett megoldásokkal dolgozik, mindezt egységbe kovácsolni, filmjének határozott irányt és stílust szabni azonban nem képes. Mozija könnyen kiismerhetõ, a máskor hatásos jeleneteket most tönkreteszik a dramaturgiai hibák és a minden egyéniességet nélkülözõ rendezés."
A teljes cikk
A film hivatalos honlapja
IMDb.com